RML เด้งเกือบ 7% รับข่าวเจรจาร่วมทุนพันธมิตรญี่ปุ่น
RML เด้งเกือบ 7% รับข่าวเจรจาร่วมทุนพันธมิตรญี่ปุ่น โดย ณ เวลา 10.27 น.อยู่ที่ 1.23 บาท บวก 0.08 บาท หรือ 6.96% มูลค่าการซื้อขาย 26.35 ล้านบาท
4 พ.ย. 2558

ผู้สื่อข่าวรายงานว่า ราคาหุ้น บริษัท ไรมอน แลนด์ จำกัด (มหาชน) หรือ RML ณ เวลา 10.27 น.อยู่ที่ 1.23 บาท บวก 0.08 บาท หรือ 6.96% มูลค่าการซื้อขาย 26.35 ล้านบาท  โดยเปิดตลาดที่ 1.20 บาท สูงสุดที่ 1.23 บาท และต่ำสุดที่ 1.19 บาท
วานนี้ (3 พ.ย.)นายวิท สุธีรชาติกุล นักลงทุนสัมพันธ์ RML เปิดเผยว่า ในเร็ว ๆ นี้บริษัทจะเจรจากับนักลงทุนญี่ปุ่น 1 รายที่ติดต่อเข้ามาเพื่อทำความรู้จักกับบริษัท โดยนักลงทุนญี่ปุ่นดังกล่าวมีความต้องการที่จะหาพันธมิตรทางธุรกิจในการลงทุนอสังหาริมทรัพย์ไนไทย ซึ่งให้ผลตอบแทนที่ดีกว่าลงทุนในประเทศญี่ปุ่น อย่างไรก็ตามนักลงทุนญี่ปุ่นดังกล่าวได้เดินสายเจรจากับผู้ประกอบอสังหาริมทรัพย์ของไทยหลายราย และอีกทั้งบริษัทยังไม่ได้ตัดสินใจอย่างแน่นอนว่าจะมีโอกาสได้ร่วมลงทุนกับนักลงทุนญี่ปุ่นหรือไม่ในอนาคต
“นักลงทุนญี่ปุ่นเขาติดต่อเราเข้ามา เพราะเขาอยากทำความรู้จักกับเราเฉย ๆ ยังไม่มีอะไรเป็นพิเศษ แต่จริงๆเขาก็คุยกับผู้ประกอบอสังหาฯหลายคน ไม่ใช่คุยกับเราคนเดียว เดี๋ยวเร็ว ๆ นี้ก็จะได้คุยกับเขา แต่ก็แค่ทำความรู้จักกันก่อน ถ้ามีโอกาสร่วมลงทุนอะไรก็เป็นเรื่องอนาคต ก็ยังไม่ตัดสินอะไร”นายวิท กล่าว